ນັກຄົ້ນຄວ້າສືບສວນສອບສວນ ກ່ຽວກັບການປິ່ນປົວ ວິທີໃໝ່ ສຳລັບໂຣກມະເຮັງ
ບັນດານັກວິທະຍາສາດກຳລັງເຮັດວຽກ ກ່ຽວກັບ ວິທີໃໝ່ທີ່ເຮັດໃຫ້ໂຣກ ມະເຮັງແຜ່ກະຈາຍໄປໜ້ອຍທີ່ສຸດ.
ບັນດານັກວິທະຍາສາດແມ່ນກຳລັງສືບສວນສອບສວນ ການປິ່ນປົວຄົນທີ່ເປັນໂຣກມະ ເຮັງຕັບດ້ວຍວິທີໃໝ່ ຂັ້ນຕອນຕ່າງໆແມ່ນນັບຈາກການພັດທະນາຕັບທຽມ, ເພື່ອເບິ່ງວ່າ ໝູທີ່ຖືກດັດແປງພັນທຸກຳ ຈະສາມາດຜະລິດອະໄວຍະວະທີ່ໃຊ້ໄດ້ກັບຄົນຫຼືບໍ່ ນັກຂ່າວວີ ໂອເອ Carol Pearson ມີລາຍງານ ກ່ຽວກັບ ວິທີອີກແນວໃໝ່ທີ່ຖືກນຳໃຊ້ຢູ່ມະຫາວິທະ ຍາໄລລັດ Missouri, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ສຳລັບຄົນທີ່ເປັນໂຣກມະເຮັງຕັບ, ວິທີດຽວທີ່ຈະປິ່ນປົວພວກເຂົາເຈົ້າກໍຄືການປ່ຽນຕັບ ຫຼື ຕັດສ່ວນທີ່ເປັນໂຣກມະເຮັງຂອງອະໄວຍາວະນັ້ນອອກ ທັງສອງຢ່າງນີ້ຕ້ອງໄດ້ທຳການ ຜ່າຕັດຢ່າງໃຫຍ່ ແລະ ຄົນເຈັບຜູ້ທີ່ປ່ຽນອະໄວຍາວະດັ່ງກ່າວຕ້ອງໄດ້ກິນຢາພູມຄຸ້ມກັນ ໂຣກໄປຕະຫຼອດຊີວິດຂອງພວກເຂົາເຈົ້າ ແນວໃດກໍຕາມ, ບັນດານັກວິທະຍາສາດກຳລັງເຮັດວຽກ ກ່ຽວກັບ ວິທີໃໝ່ທີ່ເຮັດໃຫ້ໂຣກ ມະເຮັງແຜ່ກະຈາຍໄປໜ້ອຍທີ່ສຸດ ການບຳບັດທາງເຄມີ ແລະ ສາຍລັງສີ ທັງສອງຢ່າງນີ້ ເຮັດໃຫ້ແຊລເລືອດ ທີ່ແຂງແຮງອ້ອມເນື້ອງອກໄດ້ຮັບຄວາມເສຍຫາຍ ແຕ່ວິທີນີ້ ລວມມີ ການໃຊ້ສານປະກອບຈາກທຳມະຊາດ ແລະ ບໍ່ເປັນພິດຈາກພືດ ທ່ານ Kettesh Katti ສາສະດາຈານທີ່ມະຫາວິທະຍາໄລ ມິສຊູຣີ ພະແນກແພດສາດ, ຜູ້ນຳພາການສຶກສາທີ່ໃຊ້ເທັກໂນໂລຈີຂະໜາດນ້ອຍ ເພື່ອແນເປົ້າ ແລະ ທຳລາຍແຊລ ເນື້ອງອກອ່ອນໃນຕັບຂອງໂຕໜູ ແລະ ແຊລມະນຸດໃນຫຼອດແກ້ວ ທ່ານ Katti ກ່າວວ່າ ວຽກຂອງທ່ານ Katti ປະກອບມີຜົງທີ່ນ້ອຍຫຼາຍຈາກຫຼອດແຄັບຊູລຄຳ ໃນເຄື່ອງກັນສະ ເທືອນຈາກຕົ້ນກະຖິນ ຫຼື Acacia ຜົງດັ່ງກ່າວຈະດຶງດູດແຊລມະເຮັງອ່ອນ ແລະ ມະເຮັງ ຮ້າຍ, ເຊິ່ງອ່ອນໄຫວຕໍ່ລະດັບຄວາມຮ້ອນທີ່ຕຳກວ່າແຊລທີ່ແຂງແຮງ ທ່ານ Katti ກ່າວວ່າ ທ່ານ Katti ກ່າວວ່າ ຄ່າຂອງການປິ່ນປົວຈະຖືກກວ່າ ເພາະວ່າຄຳໜຶ່ງກຣາມ ສາມາດປິ່ນ ປົວຄົນໄຂ້ໄດ້ 50 ຄົນ, ແລະ ທ່ານ Katti ກ່າວວ່າ ຍິ່ງໄປກວ່ານັ້ນ ການປິ່ນປົວຊະນິດນີ້ ສາມາດໃຊ້ໄດ້ ກັບໂຣກມະເຮັງຊະນິດອື່ນນຳ, ເຊັ່ນຂໍ້ຕໍ່ອັກເສບ, ໂຣກທີ່ເຮັດໃຫ້ອ່ອນ ເພຍອື່ນໆ ຂັ້ນຕອນຕໍ່ໄປກໍຈະແມ່ນ ການທົດລອງກັບຄົນໃນໂຮງໝໍ ຖ້າເທັກນິກນີ້ໄດ້ຜົນ, ມັນກໍຈະເປັນຂ່າວດີສຳລັບຄົນເກືອບ 8 ແສນຄົນທີ່ກຳລັງປິ່ນປົວ ໂຣກມະເຮັງຕັບຢູ່ໃນແຕ່ລະປີ ແລະ ມັນອາດຈະຊ່ວຍຊີວິດຂອງຄົນໄວ້ໄດ້ປະມານ 7 ແສນຄົນທີ່ເສຍຊີວິດໄປຍ້ອນໂຣກນີ້ໃນແຕ່ລະປີ